Gaylord Nelson

Gaylord Anton NELSON (n. la 4-an de junio 1916 en Clear Lake, Viskonsino - m. la 3-an de julio 2005  en Kensington) estis usona politikisto el Viskonsino, membro de la Demokrata Partio, kiu servis kiel membro de sia ŝtata Senato de 1949 ĝis 1959, poste kiel la 35-a Guberniestro de Viskonsino ĝis 1963, kaj poste kiel Senatano de Viskonsino ĝis 1981. En 1970, dum li servis en la Senato, Nelson alvokis tagon de lernado kaj protesto la 22-an de aprilo, responde al tio, kion li kredis esti ĝeneraligita media detruo. Pli ol 20 milionoj da homoj partoprenis pacajn manifestaciojn tiun tagon por levi median konscion tra Usono, kaj la tago poste estis deklarita Tago de la Tero fare de Unuiĝintaj Nacioj, kreante novan ondon de ekologiismo tiutempe.

 Vivo 
Li edukiĝis ĉe la Ŝtata Kolegio San Jose (diplomiĝis en 1939) kaj la Jura Fakultato de la Universitato de Viskonsino (diplomiĝis en 1942). Li servis en la militistaro dum la Dua Mondmilito, inkluzive de partopreno en la Batalo de Okinavo. Post la milito, li praktikis juron en Madison, Viskonsino, dum pli ol dek du jaroj kaj estis aktiva en la publika vivo. En 1948 , li estis elektita al la Ŝtata Senato de Viskonsino, kie li servis dum dek jaroj. En 1958, li fariĝis Guberniestro de Viskonsino. En 1962, li estis elektita al la Usona Senato, kiun li servis ĝis januaro 1981.

En 1970, li petis kongresajn aŭdiencojn pri la sekureco de kontraŭkoncipiloj, kiuj fariĝis populare konataj kiel la "Aŭdiencoj pri la Nelson-pilolo". Rezulte de ĉi tiuj aŭdiencoj, oni devis inkluzivi informojn pri la kromefikoj de la pilolo en la pakaĵaj enigaĵoj; estis la unua fojo, ke tiaj informoj estis postulataj por medikamento.

Li dediĉis multon el siaj sociaj agadoj al mediprotektado. Li kontribuis al la establado de la Internacia Tago de la Tero en 1970, celebrata sub la aŭspicioj de Unuiĝintaj Nacioj. Pro siaj kontribuoj en ĉi tiu kampo, li ricevis la Prezidentan Medalon de Libereco en septembro 1995.

 Referencoj 

 Eksteraj ligiloj 

 Gaylord Nelson kaj Tago de la Tero: La Kreado de la Moderna Media Movado - rakonta raporto pri la originoj de Tago de la Tero, la politika kariero de Gaylord Nelson (angle)

Kategorio:Usonaj politikistoj
Kategorio:Guberniestroj de Viskonsino